Ieslodzījuma vietu pārvaldes

iepirkuma

**„Tehniskā projekta "Nožogojuma izbūve un tā aprīkošana ar inženiertehniskiem apsardzes līdzekļiem Valmieras cietumā" izstrāde”**

(iepirkuma identifikācijas numurs IeVP 2017/41)

Piedāvājumu vērtēšanas protokols Nr. 2017/41/3

Rīgā 2017. gada 17. maijā

Ar Ieslodzījuma vietu pārvaldes (turpmāk – Pārvalde) priekšnieka 2017. gada 2. janvāra rīkojumu Nr.2 „Par iepirkumu komisijas izveidošanu” izveidotās iepirkumu komisijas (turpmāk – Iepirkumu komisija) iepirkuma „Tehniskā projekta "Nožogojuma izbūve un tā aprīkošana ar inženiertehniskiem apsardzes līdzekļiem Valmieras cietumā" izstrāde” (identifikācijas Nr. IeVP 2017/41) (turpmāk – Iepirkums) sēdē plkst.11.00, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja:** Pārvaldes priekšnieka vietniece majore Tatjana Trocka **Iepirkumu komisijas priekšsēdētāja vietniece:** Pārvaldes centrālā aparāta Tiesiskā regulējuma daļas galvenā juriste majore Nataļja Gruzdova

**Iepirkumu komisijas locekļi:**

Pārvaldes centrālā aparāta Finanšu vadības un kontroles daļas vadītāja kapteine Inesa Mališeva

Pārvaldes centrālā aparāta Uzraudzības daļas galvenais inspektors majors Madars Vekmanis

Pārvaldes centrālā aparāta Apsardzes daļas galvenais inspektors majors Vadims Petruhins.

**Protokolē:**

Pārvaldes centrālā aparāta Iepirkumu un līgumu daļas galvenā speciāliste kapteine Vineta Vietniece.

**Iepirkuma priekšmets un īss tā apraksts**:

„Tehniskā projekta "Nožogojuma izbūve un tā aprīkošana ar inženiertehniskiem apsardzes līdzekļiem Valmieras cietumā" izstrāde.”

**Izvēles kritērijs:**

„Par pretendenta piedāvājuma izvēles kritēriju tiek noteikts piedāvājums **ar viszemāko kopējo līgumcenu (bez pievienotās vērtības nodokļa (turpmāk – PVN),** kas atbilst Nolikumā minētajām prasībām un Nolikuma tehniskajai specifikācijai.”

**Sēdi vada:** Pārvaldes priekšnieka vietniece majore Tatjana Trocka.

**Sēdes gaita:**

T. Trocka nosauc piedāvājumu iesniegušos pretendentus:

|  |  |  |  |
| --- | --- | --- | --- |
| Pretendenta  nosaukums un reģistrācijas Nr. | Pretendenta juridiskā  adrese | Pretendenta piedāvājuma saņemšanas datums un laiks | Piedāvājuma reģistrācijas Nr. |
| SIA „OZOLA & BULA, arhitektu birojs”, reģistrācijas Nr.40003384943 | Krišjāņa Valdemāra iela 22-2, Rīga, LV-1010 | 2017.gada 12.maijs, plkst.11.13 | 6853 |
| SIA „SBS Engineering”, reģistrācijas Nr.42403034074 | Ezera iela 28-58, Balvi, Balvu nov., LV-4501 | 2017.gada 15.maijs, plkst.9.50 | 6946 |

I. Mališeva nosauc pretendentu finanšu piedāvājumus:

|  |  |
| --- | --- |
| Pretendents | Līgumcena, EUR bez PVN (piedāvājuma izvēles kritērijs) |
| SIA „OZOLA & BULA, arhitektu birojs”, reģistrācijas Nr.40003384943 | **48 000,00** |
| SIA „SBS Engineering”, reģistrācijas Nr.42403034074 | **42 464,30** |

I. Mališeva informē, ka ņemot vērā Pārvaldes finanšu līdzekļu pieejamību, Iepirkums tika izsludināts atbilstoši Publisko iepirkumu likuma (turpmāk – Likums) 9. panta regulējumam, kurā norādīts, ka, ja publiska piegādes līguma vai publiska pakalpojuma līguma paredzamā līgumcena ir 10 000 euro vai lielāka, bet mazāka par 42 000 euro, pasūtītājs veic iepirkumu šajā pantā noteiktajā kārtībā. Turklāt konstatējams, ka pretendentu iesniegtie piedāvājumi pārsniedz Likuma 9.pantā noteiktās paredzamās līgumcenas slieksni.

Un ņemot vērā to, ka pretendentu iesniegtie finanšu piedāvājumi pārsniedz Pārvaldes paredzētos finanšu līdzekļus un izmaksas attiecīgo pakalpojumu saņemšanai, kā arī pamatojoties uz Publiskas personas finanšu līdzekļu un mantas izšķērdēšanas novēršanas likuma 3.panta 1.punktu, kas noteic, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir – rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu, iepirkums „Tehniskā projekta "Nožogojuma izbūve un tā aprīkošana ar inženiertehniskiem apsardzes līdzekļiem Valmieras cietumā" izstrāde” (iepirkuma identifikācijas Nr.IeVP 2017/41)būtu pārtraucams saskaņā ar Likuma 9. panta piecpadsmito daļu.

**Iepirkumu komisijas lēmums:**

1. Saskaņā ar Likuma 9. panta piecpadsmito daļu pārtraukt Pārvaldes rīkoto iepirkumu „Tehniskā projekta "Nožogojuma izbūve un tā aprīkošana ar inženiertehniskiem apsardzes līdzekļiem Valmieras cietumā" izstrāde” (iepirkuma identifikācijas Nr.IeVP 2017/41) sakarā ar to, ka pretendentu iesniegtie finanšu piedāvājumi pārsniedz Likumā noteiktās paredzamās līgumcenas slieksni, Pārvaldes paredzētos finanšu līdzekļus un izmaksas attiecīgo pakalpojumu saņemšanai.

2. Saskaņā ar Likuma 9. panta četrpadsmitās daļas nosacījumiem informēt pretendentu par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.

3. Saskaņā ar Likuma 9. panta piecpadsmito daļu 3 (triju) darbdienu laikā pēc Iepirkumu komisijas lēmuma pieņemšanas publicēt informāciju par iepirkuma pārtraukšanu publikāciju vadības sistēmā.

Piedāvājumu vērtēšanas sēde tiek slēgta plkst.11.20.

Iepirkumu komisijas priekšsēdētāja: T. Trocka

Iepirkumu komisijas priekšsēdētāja vietniece: N. Gruzdova

Iepirkumu komisijas locekļi: I. Mališeva

M. Vekmanis

V. Petruhins

Protokolētājs: V. Vietniece